वर्ष 2003-04 में जीएसटी लागू करने को लेकर केलकर टास्क फोर्स का गठन किया गया। वर्ष 2006 में पहली बार केन्द्रीय वित्त मंत्री द्वारा अपने बजट अभिभाषण में एक अप्रैल, 2010 में जीएसटी लागू करने की बात कही गयी। इसी तरह वर्ष 2007 में राज्यों के वित्त मंत्रियों की अधिकार प्राप्त कमेटी द्वारा जीएसटी के रोडमेप पर काम करना शुरू किया गया, जिसकी रिपोर्ट कमेटी द्वारा वर्ष 2008 में दी गयी। वर्ष 2009 में एम्पावर्ड कमेटी द्वारा पहला डिस्कशन पेपर रिलीज किया गया तथा फरवरी-2010 में तत्कालीन केन्द्रीय वित्त मंत्री द्वारा यह घोषणा की गयी कि अप्रैल-2011 से जीएसटी प्रणाली लागू कर दी जायेगी।